Persatuan Alumni Sekolah Menengah Kebangsaan Tengku Ampuan Jemaah

Persatuan Alumni SMK Tengku Ampuan Jemaah (Alumni STAJ) (PPM-015-10-22052013) merupakan sebuah pertubuhan bukan kerajaan (NGO) yang ditubuhkan untuk mengumpul bekas-bekas pelajar SMK Tengku Ampuan Jemaah (STAJ) sejak sekolah tersebut ditubuhkan hingga kini. Sehingga kini, jumlah bekas pelajar yang dianggarkan adalah seramai 50,000 orang.

Sejarah Penubuhan 
Alumni STAJ telah mula diasaskan secara tidak rasmi pada bulan Mac 2011 oleh empat (4) individu iaitu Allahyarham Mohd Dzur bin Abdul Rahman (Pengetua), Muhammad Akmal Ridzuan bin Abd Rahim (Alumni SPM 2010), Mohd Sajali bin Mohd Subari (Guru) dan Yusof bin Hashim (YDP PIBG). Sewaktu cadangan penubuhan persatuan diutarakan, terdapat lebih daripada tiga (3) persatuan berkaitan (persatuan alumni/bekas pelajar/murid tua) telah ditubuhkan dan didaftar sejak penubuhan sekolah tersebut. Namun begitu, kesemua persatuan tersebut telah ditinggalkan begitu sahaja atas beberapa kekangan seperti kekangan masa, keterbatasan perhubungan untuk melibatkan semua tahun-tahun bekas pelajar di STAJ.

Dalam tempoh 2 tahun dengan syarat-syarat Pendaftar Pertubuhan yang perlu dipatuhi termasuk memansuhkan semua kelab-kelab dan persatuan-persatuan yang lama berdaftar atas nama SMK Tengku Ampuan Jemaah, akhirnya Persatuan Alumni SMK Tengku Ampuan Jemaah diluluskan pendaftarannya pada 22 Mei 2013 oleh Dato’ Abdul Rahman bin Othman, Pendaftar Pertubuhan Malaysia secara rasminya yang dialamatkan di SMK Tengku Ampuan Jemaah, Jalan Padamaran, 42000 Pelabuhan Klang, Selangor Darul Ehsan. Jawatankuasa Protem Penubuhan Persatuan ini telah dipengerusikan oleh Encik Samad Johari (alumni SPM 1976).

Ahli Jawatankuasa

Ahli Jawatankuasa 2016-2018

Ahli Jawatankuasa Pusat

Ahli Jawatankuasa Sokongan

Ahli Jawatankuasa 2014-2016

Senarai Aktiviti

Fokus

2017 : Sambutan 50 Tahun Jubli Emas SMK Tengku Ampuan Jemaah 
Sambutan Jubli Emas STAJ telah berjaya dijalankan dengan jayanya sepanjang tahun 2017. Pelancaran sambutan tersebut telah dilancarkan secara rasmi oleh YB P. Kamalanathan, Timbalan Menteri Pendidikan pada 24 Januari 2017. Pelbagai acara telah dijalankan sepanjang tahun 2017 sempena sambutan jubli emas ini.

2018 : Rejuvenasi STAJ 2018 
Kesinambungan daripada sambutan jubli emas STAJ pada tahun 2017, Alumni STAJ memberi fokus yang lebih komprehensif bermula tahun 2018 dengan mengemukakan cadangan Pelan Pembangunan Bersepadu STAJ (PPBSTAJ) 2018-2026 yang memakan masa selama 8 tahun dan memberi fokus kepada pembinaan sebuah kompleks sukan dan stadium mini, sebuah kafeteria moden dan sebuah bangunan pentadbiran satelit. DYMM Tengku Permaisuri Norashikin yang merupakan Tengku Permaisuri Selangor telah berkenan melancarkan Rejuvenasi STAJ 2018 dan PPBSTAJ pada 1 Mac 2018 di SMK Tengku Ampuan Jemaah.

Rujukan

Pautan luar 
 50,000 alumni SMK Tengku Ampuan Jemaah dijemput sertai ‘Selangor Harbour Run 2017’, Utusan On-Line
 Tengku Permaisuri Selangor Lancar Projek Rejuvenasi STAJ, Bernama.com
 Pulihara ekosistem paya pantai, myMetro